KINNITATUD

direktori

käskkirjaga nr 1.02.2021/1-1/11

OLUSTVERE TEENINDUS- JA MAAMAJANDUSKOOLI

ETTEVÕTTE PRAKTIKAKOHA TUNNUSTAMISE JUHEND

1. **Üldsätted**
   1. Käesolev juhend sätestab Olustvere Teenindus- ja Maamajanduskooli (edaspidi kool)

praktikakoha tunnustamise põhimõtted ja korralduse.

* 1. Praktikakoht on kooli poolt tunnustatud ettevõte/asutus, mis võimaldab õpilasel töökeskkonnas juhendaja juhendamisel täita praktikale seatud õpieesmärke ja saavutada õppekavas kirjeldatud õpiväljundeid.

1.3.Tunnustamist käsitletakse käesolevas dokumendis kui protseduuri, mille tulemusena kool annab ametliku tunnustuse, et ettevõte/asutus on kompetentne praktika läbiviimiseks.

1.4.Tunnustamise eesmärgiks on erapooletult hinnata ettevõtte/asutuse igakülgset valmidust praktika läbiviimiseks vastavalt kooli õppekavale.

1.5. Käesoleva juhendi ja selle muudatused kinnitab kooli direktor.

1. **Tunnustamise põhimõtted**
   1. Tunnustamine toimub kokkuleppel ettevõtte/asutusega.
   2. Tunnustamise alusdokumendid on:

2.2.1. kooli õppekava;

2.2.2. kooli praktikakorralduse eeskiri;

2.2.3. käesolev juhend;

2.2.4. Haridus- ja teadusministri määrus 12.09.2013 nr. 32 „Praktika korraldamise ning läbiviimise tingimused ja kord“ (praktika läbiviimise korral);

2.2.5. Haridus- ja teadusministri määrus 20.12.2013 nr 39 „Töökohapõhise õppe rakendamise kord“ (õpipoisiõppe läbiviimise korral).

2.3. Tunnustamise viivad läbi kooli poolt õppekavarühma koordinaator, ettevõtte poolt selle esindaja.

3, **Tunnustamise korraldus**

3.1.Tunnustamine koosneb järgmistest etappidest:

3.1.1. ettevõte/asutus esitab praktikakohana tunnustamiseks koolile vormikohase avalduse (Lisa 1).

3.1.2. õppekavarühma koordinaator lepib kokku ettevõtte/asutusega külastuse aja ning külastab ettevõtet;

3.1.3. kool teeb otsuse ettevõtte/asutusega tunnustamise kohta praktikakohana

ja teavitab otsusest taotlejat.

3.2. Ettevõtte/asutuse külastuse käigus hindavad kool ja ettevõtte/asutus koos õppetingimusi ettevõttes, et veenduda ettevõtte/asutuse valmisolekus täita õppekava eesmärke ning tagada õpilase ohutus ja tervise kaitse. Hindamise käigus selgitatakse välja ka see, millised õppekavas kirjeldatud õpiväljundid on omandatavad ettevõttes ja milliste omandamine tagatakse koolis või teises praktikakohas.

3.3. Tunnustamine kinnitatakse direktori käskkirjaga.

3.4. Tunnustamise korral on otsus kehtiv 5 aastat.

3.5. Tunnustamata jätmise korral on ettevõttel/asutusel õigus mitte varem kui 6 kuu pärast puuduste kõrvaldamist taotleda kordustunnustamist.

3.6. Tunnustatud praktikakohtade nimekiri avalikustatakse kooli kodulehel.